Harald Elevuo

Harald Valdemar Elevuo (vuoteen 1943 saakka Belewicz, kirjoitusasuina myös Belevicz ja Belevitsch, s. 13. lokakuuta 1901 Hämeenlinna – 9. elokuuta 1955 Helsinki) oli suomalainen jalkapalloilija, pikaluistelija ja uimari

Harald Belewicz edusti urallaan Helsingin Palloseuraa ainakin vuosina 1921–1926. Hän voitti seurassa Suomen mestaruuden 1921, 1922 ja 1926. Vuosina 1930 ja 1931 hän pelasi pääsarjassa Kiffenin maalilla. Lisäksi Elevuo pelasi Suomen maajoukkueessa 11 maaottelua.

Belewicz oli myös maailmanluokan pikaluistelija. Hän saavutti Euroopan-mestaruuskilpailuissa sijat 9. (1922) ja 10. (1924). Maailmanmestaruuskilpailuihin hän osallistui myös vuonna 1924 Helsingissä, muttei ottanut osaa päätösmatkalle. Paras matka oli hänelle pikamatka eli 500 metriä.

Harald Belewicz kilpaili uimarina SM-tasolla vuosina 1921-1926. Hän edusti Helsingfors Simsällskap (HSS)-seuraa. Belewicz oli vuoden 1924 SM-kisoissa HSS:n kultaa voittaneessa vapaauintiviestijoukkueessa. 

 Lähteet 

Luokka:Suomalaiset jalkapalloilijat
Luokka:Jalkapallon Suomen mestarit
Luokka:Suomalaiset pikaluistelijat
Luokka:Suomalaiset uimarit
Luokka:Vuonna 1901 syntyneet
Luokka:Vuonna 1955 kuolleet